stanford-oval/wikipedia huggingface dataset:
בני רוזנברג
קורות חיים

רוזנברג נולד לשרה ומיכאל בעיר בתומי שבגאורגיה. אביו עלה בגפו לארץ ישראל בשנת 1920 וכעבור שנה הצטרפה אליו משפחתו. תחילה התגוררה המשפחה בירושלים, בבית משותף עם משפחת אליעזר בן-יהודה, עמה היו מיודדים. בהיותו כבן עשר, עברה משפחתו לתל אביב. תחילה למד בבית החינוך לילדי עובדים ואחר כך עבר לבית הספר החקלאי מקוה ישראל.
בתקופת לימודיו במקוה ישראל הצטרף לתנועת השומר הצעיר ולאחר סיום לימודיו בבית הספר החקלאי, היה בין מייסדי קיבוץ ג' של השומר הצעיר ובין ראשוני הקיבוץ שעלו להתיישבות בחצור. רוזנברג נהג לכתוב שירים, שחלקם פורסמו ב"על המשמר", ויצירה שחיבר, "הצרצר והנמלים - מחזה לגיל הנעורים: משל עממי ב-3 עלילות" אותה הלחין סשה ארגוב, הועלתה על ידי חברי הקיבוץ.
רוזנברג התגייס ל"הגנה" ובאוגוסט 1947 נסע רוזנברג לישיבת מפקדת ההגנה בתל אביב. בהגיעם אל הכפר אבו כביר, במבואותיה הדרומיים של תל אביב, נתקל הטנדר במחסומים שהציבו ערבים והותקף ביריות. הטנדר התדרדר לתעלה והוא נפגע בראשו. הוא הובהל לבית החולים ושם מת מפצעיו. הובא למנוחות בקיבוצו חצור.
במאמר לזכרו כתב אברהם שלונסקי: “בשם נחבא זה, בני, הדפיס גם את שיריו המעטים, אשר היה בהם ניגון והרבה קשב לניגון שלו ושל זולתו, הזולת אשר אהב – והוא ידע לאהוב אדם ושירה ולהאמין בהם...שנים-שלושה ימים לפני האסון הביא לי את שירו האחרון – 'פרעות בעיר'. עקת צל קברות…ניבא ולא ידע מה ניבא. זהו ניחושנו המריח את האסון בלא דעת"
יצירותיו

לאחר מותו כונסו שיריו של רוזנברג בשני קבצים שהוציאה ספריית פועלים: "בערוב היום" ו"בטרם טל".
הצרצר והנמלים - מחזה - הוצאת מחלקת החינוך הבינקיבוצית - כולל את השירים שיר העלבון, שיר ערש, שיר החורף, הצרצר השיכור, שיר הבוקר ומרש העמל, כולם למילותיו של גרשון פלוטקין.
בטרם טל - שירים - ספריית פועלים - כולל את השירים פרעות בעיר, איך לערטל את האמת, אני אוהב אותך, חברי, מה רב האבק, אביב, בוקר ושוק, הקונכית והים וחדווה.
בערוב היום - שירים - ספריית פועלים
הערות שוליים

↑  בן שלו, גלריה, סשה ארגוב, פנס בודד, באתר הארץ, 17 בספטמבר 2010
↑  הצרצר והנמלים מחזה לגיל הנעורים, באתר הספרייה הלאומית של ישראל
↑  כתבי העיתון, אזכרה לבני רוזנברג, על המשמר, 21 August 1947
↑  טוראי בני רוזנברג - לזכרו, באתר יזכור
↑  בני רוזנברג, באתר קיבוץ חצור
↑  אברהם שלונסקי, בני ז"ל, על המשמר, 22 אוגוסט 1947
↑  ספרים חדשים - ספריית פועלים, בני רוזנברג: בערוב היום, מעריב, 4 דצמבר 1970
↑  ספרים חדשים - ספריית פועלים, בני רוזנברג: בטרם טל, על המשמר
↑  הצרצר והנמלים, באתר זמרשת
↑  ספרי ספריית הפועלים, באתר דבר, ‏29 July 1949
↑  איך לערטל את האמת, באתר יוטיוב
↑  אני אוהב אותך, באתר יוטיוב
↑  חברי, באתר יוטיוב
↑  מה רב האבק, באתר יוטיוב
↑  אביב, באתר יוטיוב
↑  בוקר ושוק, באתר יוטיוב
↑  הקונכית והים, באתר יוטיוב
↑  חדווה, באתר יוטיוב
↑  סימניה - בערוב היום
| --- | --- |
בקרת זהויות :  NLI: 987007304607805171  ISNI: 0000 0000 6795 4002  VIAF: 97434108   WorldCat (עם VIAF): 97434108
ג'ון הפרנן

| --- | --- |
אין תמונה חופשית
 לידה:  30 ביוני 1981 (בן 43) בילריקי, אנגליה אנגליה, הממלכה המאוחדת הממלכה המאוחדת
 מדינה:  הממלכה המאוחדת
 תקופת הפעילות:  מ-2006
 מקום לימודים:  Anglo European School  האקדמיה של וובר דאגלס למשחק דרמטי 
 פרופיל ב-IMDb
 
ג'ון הפרנן (באנגלית: John Heffernan; נולד ב-30 ביוני 1981) הוא שחקן תיאטרון, קולנוע וטלוויזיה בריטי.
ביוגרפיה

הפרנן נולד בבילריקיי(אנ') שבמחוז אסקס באנגליה. הוא עבד עם להקות התיאטרון English Touring Theatre(אנ'), הלהקה השייקספירית המלכותית, והתיאטרון המלכותי הלאומי. הוא שיחק בתפקיד ראשי במחזה "אדוארד השני" בתיאטרון הלאומי, ובמחזה "אופנהיימר" עם הלהקה השייקספירית.
על המסך הופיע הפרנן בתפקידים שונים בהם הנרי לסלס בעיבוד של ה-BBC לרומן "ג'ונתן סטרנג' ומר נורל" מאת סוזנה קלארק, ג'אגרס בסדרת הטלוויזיה "עלילות דיקנס", וסטיבן רוז בעונה הרביעית של הסדרה "לות'ר".
בשנת 2017 גילם את דמות של ג'ון גריג הברון מאלטרינגם בפרק בסדרה "הכתר" של נטפליקס. עוד שיחק בתפקיד Nine בשני סיפורים של ביג פיניש מתוך הסדרה "דוקטור הו".
במאי 2021 לוהק הפרנן לתפקיד בסדרת הטלוויזיה להיות אליזבת.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2006 |  | Little Claus and Big Claus | ויקאר | סרט קצר |
| 2007 | הולבי בלו | Holby Blue | ג'ימי קופר | סדרת טלוויזיה (פרק אחד) |
| 2008 | המלך ליר | King Lear | אוסוולד | סרט טלוויזיה |
| 2009 |  | The Academy | ג'ורג' | סרט קצר |
| 2009 |  | Casualty 1909 | סטודנט | סדרת טלוויזיה (פרק אחד) |
| 2010 |  | National Theatre Live: The Habit of Art | ג'ורג' |  |
| 2011 | קו אפל ודק | The Shadow Line | השוטר פליקס | מיני-סדרה |
| 2012 |  | She Stoops to Conquer | הייסטינגס |  |
| 2012 | הכתר החלול | The Hollow Crown | פרנסיס | בפרק "הנרי הרביעי" |
| 2012 |  | The Academy: Special | ג'ורג' | סרט טלוויזיה |
| 2013 |  | Murder on the Home Front | זיגלר | סרט טלוויזיה |
| 2013 |  | Having You | ד"ר מתיו ג'נסון |  |
| 2013 |  | Love & Marriage | אשלי רוהמפטון | סדרת טלוויזיה |
| 2014 | החשדות של מר ויצ'ר | The Suspicions of Mr Whicher: Beyond the Pale | קפטן צ'ארלס שור | סרט טלוויזיה |
| 2014 | זרה | Outlander | בריגדיר גנרל לורד תומאס | בפרק "The Garrison Commander" |
| 2014 | רחוב ריפר | Ripper Street | רונלד קפשו | סדרת טלוויזיה |
| 2015 | המלחמה של פויל | Foyle's War | ג'יימס גריפין | בפרק "Trespass" |
| 2015 |  | Sons of Liberty | עוזר המושל | מיני-סדרה |
| 2015 | ג'ונתן סטרנג' ומר נורל | Jonathan Strange & Mr Norrell | לסלס | מיני-סדרה |
| 2015 | עין בשמים | Eye in the Sky | מייג'ור הרולד וב |  |
| 2015 | לותר | Luther | סטיבן רוז | עונה 4 |
| 2015–2016 | עלילות דיקנס | Dickensian | ג'אגרס | סדרת טלוויזיה |
| 2016 |  | The Complete Walk: Othello | יאגו | סרט קצר |
| 2017 | לוך נס | The Loch | ד"ר סיימון מאר | מיני-סדרה |
| 2017 | בית המזימות | Crooked House | לורנס בראון |  |
| 2017 | הכתר | The Crown | ג'ון גריג, לורד אלטרינגהם | בפרק "Marionettes" |
| 2018 | ארבעה ימים | Collateral | סם ספנס | מיני-סדרה |
| 2019 | ברקזיט | Brexit: The Uncivil War | מתיו אליוט | סרט טלוויזיה |
| 2019 | סודות מדינה | Official Secrets | ג'יימס ולץ' |  |
| 2020 | דרקולה | Dracula | ג'ונתן הארקר | סדרת טלוויזיה |
| 2020 | לא ממושמעות | Misbehaviour | גארט סטדמן ג'ונס | סרט קולנוע |
| 2020 | הדוכס | The Duke | נדי | סרט קולנוע |
| 2020 |  | The Banishing | לינוס | סרט קולנוע |
| 2021 | המרדף אחרי האהבה | The Pursuit of Love | דייווי | מיני-סדרה |
| 2022 | להיות אליזבת | Becoming Elizabeth | דוכס סאמרסט | סדרת טלוויזיה |
| 2023 |  | Lot No. 249 | החבר | סרט טלוויזיה של BBC Two |
| TBA |  | This Town |  | מיני-סדרת עתידית של BBC One |
משחקי וידאו

| שנה | שם | תפקיד |
| --- | --- | --- |
| 2007 | Manhunt 2 | חבר בכנופיית ווטצ'דוגס |
| 2015 | Final Fantasy XIV: Heavensward | נרו |
הערות שוליים

1 2 3  "John Heffernan". IMDb.
1 2  "Introducing... John Heffernan". Officiallondontheatre.co.uk. 2013-05-15. נבדק ב-2015-06-18.
↑  Lawless, Jill (2015-01-28). "Art embraces science in new British play 'Oppenheimer'". Timesofisrael.com. נבדק ב-2015-06-18.
↑  Ben Arnold. "Jonathan Strange & Mr Norrell recap: episode five – Arabella | Television & radio". Theguardian.com. נבדק ב-2015-06-18.
↑    Ed Power, ‏The Crown, season 2, episode 5 review: the 'priggish' Queen comes under media attack, The Telegraph, 9 December 2017
↑  "3. Ravenous 3 - Doctor Who - Ravenous - Big Finish". www.bigfinish.com.
↑  Denise Petski, Deadline, Deadline, ‏2 באפריל 2021
| --- | --- |
בקרת זהויות :  GND: 1183496141  MusicBrainz: 1a09d731-acda-45c3-ad6c-fb37496600ce  SUDOC: 197905005  VIAF: 4879148705711737080007   WorldCat (עם VIAF): 4879148705711737080007
בלמזויווארוש

בלמזויווארוש (בהונגרית: Balmazújváros, ביידיש:באלמאז אויוואראש) היא עיר במחוז היידו-ביהר שבמזרח הונגריה, בצפון המישור הגדול, 23 ק"מ מדברצן ובסמוך להיידוסובוסלו. תושבי העיר הם הונגרים כמעט כולם, אם כי בעיר קיים מיעוט צועני של כ-4%.
היסטוריה

אזור בלמזויווארוש היה מיושב עוד בתקופה הפרה-היסטורית. שושלת ארפאד שלטה באזור במספר כפרים קטנים באזור ושמות השליטים משושלת זו השתמרו במספר יישובים וכרמים באזור.
היישוב בלמזויווארוש עצמו נוסד אחרי הפלישה המונגולית לאירופה, במהלכה נהרסו רוב היישובים הקטנים באזור. היישוב מוזכר במסמכים אפיפיוריים מהמאה ה-14. במאה ה-15 מוזכר שוב היישוב, בתור יישוב שאותו העניק זיגמונד, קיסר האימפריה הרומית הקדושה, לאחד מאצילי האימפריה. היישוב שגשג במחצית המאה. הוענקו לו זכויות עיר ממתיאש הראשון, מלך הונגריה, והתפתחה בו כיכר שוק.
העיר נפגעה במהלך המלחמות בין האימפריה העות'מאנית לבין האימפריה הרומית הקדושה באזור, בסוף המאה ה-16 ובתחילת המאה ה-17, אך בשנות ה-20 של המאה ה-17 שבה אוכלוסייתה והשתקמה.
התאוששות העיר נמשכה גם תחת שלטונה של המלכה מריה תרזה. באמצע המאה ה-18 הגיעה לעיר אוכלוסייה גרמנית ובמאה ה-19 התהוו בעיר מעמדות בורגניים של סוחרים ובעלי עיסוקים פיננסיים.
במלחמת העולם הראשונה נספו רבים מתושבי העיר. בשנת 1919 כבשה רומניה את העיר במסגרת הכיבושים והסיפוחים שיצרו את רומניה הגדולה. באוקטובר 1944 שבה העיר לשליטת הונגריה.
לאחר מלחמת העולם השנייה הייתה העיר מוקד לתחילתו של ניסוי ברפורמת קרקעות בהונגריה. בשנת 1950, בעקבות קולקטיביזציה כפויה, נוסדו בעיר קואופרטיבים. הקואופרטיבים, בהם הקואופרטיב על שם לנין והקואופרטיב על שם הכוכב האדום, העסיקו עובדים עד שנות השמונים של המאה ה-20 והיו המעסיקים הגדולים בעיר עד תום התקופה הקומוניסטית.
קהילה יהודית

האזכור הראשון של יהודים במקום הוא במפקד שנערך בשנת 1784 בו נמנו 16 יהודים בעיר. בשנת 1845 התארגנה הקהילה ובשנת 1850 נבנה בית כנסת במקום ובהמשך אף הוקמה ישיבה בראשות הרב נתנאל פריד שנסגרה בעקבות אנטישמיות בשנת 1938.
בשנת 1944 היו בעיר 340 תושבים יהודים מתוך כ-20,000 תושבים. בשנים הראשונות של מלחמת העולם השנייה גויסו גברים יהודים לפלוגות שרות העבודה (עבודות כפייה) בצבא ההונגרי ורבים מהם נספו.
במאי 1944 הוקם גטו בבלמזויווארוש ובו רוכזו יהודים מיישובי הסביבה. ביוני הועברו תושבי הגטו לחווה בהיידוסנטג'ורג'פוסטה (Hajduszentgyörgypuszta) באזור דברצן ושוכנו שם בדירי חזירים. משם גורשו למחנה שטרסהוף שבאוסטריה וחלקם – לאושוויץ.
ילידי המקום

מלכיאור (מֶנְיהֵרְט) לנדייל (בהונגרית: Lengyel Menyhért בשמו המקורי לייבוביץ. בלמזויווארוש, 12 בינואר 1880 - בודפשט, 23 באוקטובר 1974) היה סופר, פובליציסט, מחזאי, תסריטאי, הונגרי-יהודי. הוא היה גם הבמאי המשותף של "תיאטרון מרכז העיר" בבודפשט (1930-1929).
ערים תאומות

פולין לנצוט, פולין (מ־1993)
לקריאה נוספת

פנקס הקהילות הונגריה, יוסף שוויצר, עמוד 175-176
בלמזויווארוש, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 57. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)
הערות שוליים

↑  דף הקהילה של בלמזויווארוש מתוך מפקד קהילות הונגריה
↑  על מחנה הריכוז שטרסהוף באנציקלופדיה של השואה באתר יד ושם
| --- | --- |
בקרת זהויות :  NLI: 987007552500905171  LCCN: n80084309  MusicBrainz: 8d1e4b03-39fe-44d9-8b01-d65321b728a8  VIAF: 148922290   WorldCat (עם VIAF): 148922290 
ערך זה הוא קצרמרבנושא יישובים. אתם מוזמנים לתרום לוויקיפדיה ו.
ברנד תעשיות

|  נתונים כלליים |
| --- | --- |
 סוג:  חברה ציבורית
 בורסה:  הבורסה לניירות ערך בתל אביב
 סימול:  ברנד
 מייסדים:  ראובן ברנד
 תקופת הפעילות:  1978–הווה (כ־46 שנים)
 מיקום המטה:  פתח תקווה
 משרד ראשי:  ירוחם
 שליטה בחברה:  אסא גלעדי, לירן גלעדי
 ענפי תעשייה:  מתכת, מערכות, תשתיות, אנרגיה מתחדשת
 שווי שוק:  126 מיליון ש"ח (10 באוקטובר 2024)
 הכנסות:  291 מיליון ש"ח (2023)
 רווח תפעולי:  26.2 מיליון ש"ח (2023)
 רווח:  11.3 מיליון ש"ח (2023)
 הון עצמי:  170 מיליון ש"ח (2023)
 סך המאזן:  374 מיליון ש"ח (2023)
 יו"ר:  לירן גלעדי
 מנכ"ל:  ירון סילש
  
 http://www.brand-industries.com/
 
ברנד תעשיות בע"מ היא חברה ציבורית הפועלת בתעשיית המתכת. מרכז החברה נמצא בירוחם. החברה עוסקת בייצור מבנים, גשרים, מנופים, תחנות כוח, מסועים וצנרת גז.
היסטוריה

החברה הוקמה בשנת 1978 בירוחם על ידי ראובן ברנד. בשנת 1993 הונפקו מניות החברה בבורסה לניירות ערך בתל אביב.
ב-2008 נרכשה השליטה בחברה על ידי קרן קלאריטי קפיטל (לשעבר KCPS) תמורת 30 מיליון שקל.
בשנת 2011 רכשה את חברת התכוף לאחר שנכנסה לקשיים ומונה לה כונס נכסים.
ב-2021 התמזגה עם מרגל מערכות והשליטה בחברה הועברה לאסא גלעדי ולירן גלעדי.
בינואר 2024 רכשה 25% מחברת ההסדה לודן.
חברות בנות

פלגז בע"מ (100%): עוסקת בתכנון ובייצור של מכלי גז, מכלי אחסון וציוד גפ"מ. החברה שוכנת באזור תעשייה ניצני שלום. החברה נמכרה ב-2019
כארמור בע"מ (50.1%): מייצרת רכב ייעודי מסוגים שונים: רכב לפיזור הפגנות, מכליות, מכליות לתדלוק מטוסים, רכבי כיבוי אש, כלי רכב ממוגנים ונגררים בעלי ייעוד מיוחד.
בינקסט בע"מ (50%): עוסקת בפרויקטי Turn-key להסבת מפעלים לשימוש בגז טבעי. החברה שוכנת בכפר יהושע.
גרנד אופק פרויקטים בע"מ (70%): עוסקת בהקמה, הרכבה ואחזקה של קונסטרוקציות ומוצרי מתכת לתעשייה, לתשתיות ולאנרגיה. החברה שוכנת בקיסריה.
ב.ש. ברוש הקמת פרויקטים בע"מ (100%): חברה קבלנית העוסקת בצביעה, בידוד ואחזקה של מתקנים באתרי הלקוחות, וכן בהרכבה והתקנה של ציוד. החברה שוכנת באזור התעשייה ניצני שלום.
הערות שוליים

1 2 3 4 5  ברנד תעשיות בע"מ: נתונים כספיים באתר מאי"ה.
↑  ברנד תעשיות תספק חלקים לתחנות כוח מופעלות גז בגרמניה בהיקף כולל של כ-7.26 מיליון יורו, באתר TheMarker‏, 10 באוקטובר 2005
↑  ברנד תעשיות בע" מ - תשקיף הנפקה לציבור, חדשות, 22 בנובמבר 1993
↑  יעל פולק, קרן KCPS רכשה 54% ממניות חברת ברנד תעשיות בכ-30 מיליון שקל, באתר TheMarker‏, 14 ביולי 2008
↑  שלי אפלברג, מניית תכוף נפרדת מהבורסה ונמחקת מהמסחר, באתר TheMarker‏, 30 ביוני 2011
ואדים סבידרסקי, הקרב על התכוף מתגבר: בעלי האג"ח וקרן אוריגו ניסו לטרפד את הצעת ברנד בהצבעה, באתר TheMarker‏, 27 בפברואר 2011
↑  שלי אפלברג, "רצינו להתרחב מעבר לעולם הפלדה": ברנד הודיעה על מיזוג עם מרגל, באתר TheMarker‏, 16 בנובמבר 2020
↑  יוסף חרש, ברנד נכנסת לשליטה בחברת לודן; "השקעה אסטרטגית שתאפשר לנו לתת סל מוצרים רחב", באתר TheMarker‏, 8 בינואר 2024
↑  אביב לוי, ‏ברנד במכירת חיסול? חתמה הסכם לא מחייב למכירת החברה הבת פלגז ב-20 מיליון שקל בלבד, באתר גלובס, 7 ביולי 2019
↑  אביב לוי ורון שטיין, ‏עכשיו זה רשמי: התכוף עברה לידי ברנד, באתר גלובס, 6 ביולי 2011
בעיית שטיינר

בעיית שטיינר היא בעיה שהציג הגאומטרן השווייצרי יאקוב שטיינר ב-1850, בירחון המדעי של אוגוסט לאופולד קרל (August Leopold Crelle). הבעיה בניסוחו של שטיינר (בתרגום מגרמנית לעברית):
מכאן פתרון לבעיה שקול למציאת  x ככה ש . {\frac {d}{dx}}{\sqrt[{x}]{x}}=0
שטיינר מציין כי "קל למצוא" שהמקסימום מתקבל כאשר m שווה לבסיס הלוגריתם הטבעי (ואכן, זהו תרגיל בסיסי בחשבון אינפיניטסימלי).
במכתבו לירחון הוסיף שטיינר שלכל מספר  c>1 קיים בן-זוג יחיד  d>1, שעבורו  {\sqrt[{c}]{c}}={\sqrt[{d}]{d}} (במספרים שלמים יש למשוואה זו פתרון יחיד:  {\sqrt[{2}]{2}}={\sqrt[{4}]{4}}).
פרסום הבעיה

חלק מפרסום הבעיה בא לה בעקבות הכללתה בתוך ספרו של היינריך דרי (Heinrich Dörrie),‏ 100 Great Problems of Elementary Mathematics‏ (100 בעיות גדולות במתמטיקה יסודית), אלא ששם מופיעה הבעיה בצורה מופשטת יותר, דהיינו:

מהו ערך  x שמביא את הפונקציה
 f(x)={\sqrt[{x}]{x}}
לערכה המרבי

והתשובה, כאמור לעיל, היא קבוע אוילר, ℮.
פתרון הבעיה

כפי שראינו הבעיה שקולה למציאת  x ככה ש  {\frac {d}{dx}}{\sqrt[{x}]{x}}=0. נראה ש {\frac {d}{dx}}({\sqrt[{x}]{x}})={\frac {d}{dx}}{\Bigl (}x^{1/x}{\Bigr )}={\frac {d}{dx}}{\Bigl (}e^{{\frac {1}{x}}ln(x)}{\Bigr )}={\Bigl (}{\frac {1}{x^{2}}}-{\frac {ln(x)}{x^{2}}}{\Bigr )}*e^{{\frac {1}{x}}ln(x)}=(1-ln(x))*{\frac {\sqrt[{x}]{x}}{x^{2}}}על פי ניסוח השאלה ברור שצריך להתקיים  x>0, ומכאן גם  {\sqrt[{x}]{x}}=x^{\frac {1}{x}}>0,  {\frac {\sqrt[{x}]{x}}{x^{2}}}\neq 0לכן בשביל שהנגזרת תתאפס צריך להתקיים
1-ln(x)=0
x=e
לקריאה נוספת

Jacob Steiner, Works, Vol. 2, p. 423.
Heinrich Dorrie, 100 Great Problems of Elementary Mathematics, 1965, problem 89. (באנגלית)
ברחשים

| ברחשים |
| --- | --- |

מיון מדעי
ממלכה:: בעלי חיים
מערכה:: פרוקי-רגליים
תת־מערכה:: שש-רגלים
מחלקה:: חרקים
סדרה:: זבובאים
תת־סדרה:: יתושים
משפחה:: יבחושיים
תת־משפחה::  ברחשים
שם מדעי
 Leptoconopinae

ברחשים (שם מדעי: Leptoconopinae) הם תת-משפחה של דו-כנפיים קטנים (בין 1–4 מ"מ) המצויים בכל סביבת מחיה לחה או מימית על פני כדור הארץ מלבד הקטבים. במרבית מיני הברחש הנקבה מוצצת דם מפונדקאי, ומינים אחדים הם טפילים אף על חרקים גדולים מהם. ישנם גם סוגי ברחשים שטורפים חרקים קטנים אחרים.
מאפיינים

לברחשים קִרבה משפחתית גדולה לימשושיים. הפגיות נמצאות תמיד במקומות רטובים, תחת קליפות עצים ובחורים שנוצרו בעצים, בתוך עץ מרקיב ובקומפוסט, כמו גם בשולי נחלים, באזורי בוץ ועל צמחיית מים. רבים מהמינים הניזונים על דם הם מטרדים טרחניים בקרבת אזורים מיושבים של חוף או הר, המהווים בתי גידול עבורם. מינים אחרים, לעומתם, הם מאביקים חשובים של יבולים טרופיים (כמטעי קקאו). המינים העוקצניים עשויים לשמש מעבירי מחלות באמצעות וירוסים, זיהומים חד-תאיים או תולעים טרופיות. עקיצת הברחשית בבני אדם עשויה לגרום חבורות קטנות ממושכות בעור המלוות בגירוד רב. התגובה האלרגית המטרידה מגיעה מחלבונים ברוק של החרק וניתנת לשיכוך על ידי פעולה אנטיהיסטמינית (נוגד-היסטמין).
הפרטים הקטנים ביותר במשפחה זו הם כה קטנים עד כי ביכולתם לעבור דרך חורי רשת חרקים אופיינית. אוהלי קמפינג מצוידים לא אחת בהגנת-רשת צפופה למניעת כניסתם.
בין המינים שנפוצים בישראל ברחש סִינָי וברחש טורדן.
מחוץ להקשר הטקסונומי המדויק, "ברחש" (או יבחוש) משמש בלשון הדיבור מילה כללית לקבוצה גדולה יחסית של דו-כנפיים קטנים המופיעים בנחילים מעופפים ונפוצים בכל העולם. רבים מביניהם נוטלים תפקיד אקולוגי חשוב בהיותם טרף עבור מיני אינסקטיבורים (כצפרדעים), ואינם מזיקים.
בריינה קרא

| --- | --- |
אין תמונה חופשית
 לידה:  6 באוקטובר 1966 (בת 57) בוסטון, ארצות הברית 
 ענף מדעי:  תורה ארגודית, קומבינטוריקה אדיטיבית 
 מקום לימודים:  אוניברסיטת סטנפורד (1995)  אוניברסיטת הרווארד 
 מנחה לדוקטורט:  יצחק‏ כצנלסון‏ 
 מוסדות:  אוניברסיטת נורת'ווסטרן  אוניברסיטת מישיגן  אוניברסיטת המדינה של פנסילבניה 
 תלמידי דוקטורט:  Anh N. Le, Amanda Potts, Michael Charles Reed Johnson, Kitty Yang, Wenbo Sun 
 פרסים והוקרה:  פרס לוי קונאט (2010)  עמית האגודה האמריקאית למתמטיקה (2013)  עמית האיגוד לנשים במתמטיקה (2023)  עמיתת האקדמיה האמריקאית לאמנויות ולמדעים 
 
בריינה רבקה קרא (באנגלית: Bryna Rebekah Kra; נולדה ב-6 באוקטובר 1966) היא מתמטיקאית אמריקאית מצליחה שתחום מחקרה עוסק בעיקר בתורה הארגודית. עבודתה פורצת הדרך עוסקת בשימוש בחבורה נילפוטנטית, חבורה מסוימת בתורת הקבוצות, והמשטחים ההומגניים (אחידים) שלה, לצורך אנליזה של דפוסים בקבוצות של מספרים שלמים. כיום קרא היא פרופסור באוניברסיטת נורת'ווסטרן בפקולטה למתמטיקה, ונבחרה להיות ראשת האגודה האמריקאית למתמטיקה לשנת 2023–2024.
ביוגרפיה

ברינה קרא נולדה ב-6 באוקטובר 1966 בבוסטון. אביה של קרא, ארווין קרא, היה גם הוא מתמטיקאי, ולכן כבר מילדותה המתמטיקה הייתה חלק מחייה. כתוצאה מהסביבה שבה התחנכה, תמיד ידעה שתחום המתמטיקה מעניין אותה, גם לפני שידעה שתרצה לעסוק בו.
ביוגרפיה > קריירה אקדמית

קרא למדה לתואר ראשון באוניבסיטת הרווארד וקיבלה את תואר הדוקטור בשנת 1995 מאוניברסיטת סטנפורד. במשך חמש השנים הבאות קרא עבדה במספר משרות פוסט-דוקטורט, עד שלבסוף בשנת 2000 מונתה כחברת סגל באוניברסיטת פנסילבניה סטייט. לאחר ארבע שנים בריינה קרא עזבה את משרתה בפנסילבניה סטייט והצטרפה לאוניברסיטת נורת'ווסטרן כמרצה. קרא נשארה שם עד היום, ובשנת 2013 היא מונתה כפרופסור שרה רבקה רולנד (Sarah Rebecca Roland Professor) למתמטיקה. בנוסף לתפקידה באוניברסיטה, קרא גם חברה באיגודים רבים המתמחים במתמטיקה ומדעים מדויקים. בשנים 2009 עד 2012 קרא כיהנה כיו"ר המחלקה למתמטיקה. בשנת 2023 היא התחילה כהונה של שנתיים כראשת האגודה האמריקאית למתמטיקה.
במהלך שנותיה בתחום המתמטיקה, הוענקו לקרא פרסים, תארים, ומלגות רבות. בשנת 2006, קרא הוזמנה לדבר בקונגרס בינלאומי של מתמטיקאים, ובאותה שנה הוענקה לה מלגה של ה-AMS (האגודה האמריקאית למתמטיקה). מלגה נוספת שבה זכתה היא מלגת סימונס שבה זכתה פעמיים, פעם ראשונה בשנת 2016 ופעם בשנייה ב-2021. בנוסף קרא חברה בכמה איגודים ואקדמיות. האיגוד הראשון שאליו הצטרפה הוא ה-AMS ב-2013. זמן לא רב לאחר מכן המשיכה להצטרף לעוד שני איגודים, לאקדמיה האמריקאית לאמנויות ומדעים ב-2016, ולאקדמיה הלאומית למדעים ב-2019. בשנת 2023 היא הוזמנה גם כעמיתה של האגודה לנשים במתמטיקה.
בריינה קרא זכתה בפרס לוי ל. קונאנט של ה-AMS בשנת 2010, וב-2020 היא קיבלה את פרס ״התוכניות שעושות את ההבדל״ מ-AMS לאחר שייסדה את התוכנית ״הזדמנויות מחקר לנשים בוגרות תואר שני. (Graduate Research Opportunities for Women - GROW). בשנת 2022 קרא זכתה בשני פרסים מאוניברסיטת נורת'ווסטרן, פרס פרובסט לשירות סגל מופתי ובפרס דורותי אן וקלרנס ל.ור סטיג למחקר יוצא דופן.
מחקר

בריינה קרא עוסקת בתחום תורה הארגודית, תחום זה חוקר את התכונות/מאפיינים של מערכות דינמית. קרא מתארת מערכת דינמית כמרחב תאורטי עם כללים מסוימים שדרכם ניתן לדעת מה קורה בכל נקודה במרחב. המטרה המרכזית של תחום המחקר שלה הוא לאפשר לחזות התנהגות ארוכת טווח של המערכת הזאת כאשר מיישמים את הכלל שוב ושוב.
התגלית העיקרית שאותה מצאה קרא הוא קשר בין חבורה נילפוטנטית, חבורה מסוימת בתורת הקבוצות, והמשטחים ההומגניים (אחידים) שלה לדפוסים בקבוצות של מספרים שלמים. קשר זה מאפשר אנליזה של דפוסים של קבוצות המספרים האלו בעזרת חבורה נילפוטנטית. על התגליות המתמטיות האלה, קרא כתבה ספר בשיתוף פעולה עם ברנרד הוסט. הספר יצא בשנת 2018.
התגלית של קרא ועבודתה בתחום הובילו לפיתוח קשרים עם תחומים אחרים והיוותה השראה להתפתחויות רבות. התפתחויות אלא כוללות תגליות בתחומים הבאים: משפטי מבנה בתורת הארגודית, בדינמיקה טופולוגית ובקומבינטוריקה אריתמטית.
הערות שוליים

↑  Rachel Crowell, Searching Symbols for the Rules of Change, Quanta magazine, ‏November 17, 2020
1 2 3  Bryna Kra: Department of Mathematics - Northwestern University, www.math.northwestern.edu (באנגלית)
↑  Inside Dynamical Systems and the Mathematics of Change, נבדק ב-2023-12-27
1 2  Bryna R. Kra, www.nasonline.org
| --- | --- |
בקרת זהויות :  NLI: 987007415794705171  PLWABN: 9810655462905606  GND: 1181401429  LCCN: n2018053505  MGP: 39209  ORCID: 0000-0002-5301-3839  SUDOC: 23505545X  VIAF: 53144648400451939858   WorldCat (עם VIAF): 53144648400451939858 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "בריינה קרא".
ג'ון הנריקס

ג'ון מלקולם הנריקס (באנגלית: John Malcolm "Jon" Henricks; נולד ב-6 ביוני 1935). הוא שחיין אוסטרלי בעבר. הוא אלוף אולימפי ושיאן עולם במשחה היוקרתי ל-100 מטר חופשי.
ביוגרפיה

הנריקס נולד בסידני. הוא החל את קריירת השחייה שלו כשחיין למרחקים ארוכים. באליפות אוסטרליה בשחייה שנערכה בשנת 1952 זכה הנריקס במדליית זהב במשחה ל-400 מטר חופשי, במדליית כסף במשחה ל-800 מטר חופשי ובמדליית ארד במשחה ל-1500 מטר חופשי. עקב דלקת אוזניים ממושכת הוא החמיץ את אולימפיאדת הלסינקי (1952). מאמנו הארי גלגר החליט להפוך אותו לשחיין למרחקים קצרים. כשנה לאחר המשחקים האולימפיים, בשנת 1953 הוא שחה מהר יותר מהשיא האולימפי במשחה ל-100 מטר חופשי ובמשך חמש השנים הבאות היה השחיין המהיר בעולם למשחה זה.
במשחקי האימפריה הבריטית וחבר העמים שנערכו בוונקובר קנדה בשנת 1954 זכה הנריקס בשתי מדליות זהב, במשחה ל-110 יארד חופשי (56.5 דקות), במשחה שליחים 3x110 מטר מעורב ובמשחה שליחים 4x220 יארד.
ביוגרפיה > אולימפיאדת השיא

באולימפיאדת מלבורן (1956) זכה הנריקס בשתי מדליות זהב במשחה ל-100 מטר חופשי בשיא עולם חדש של 55.4 שניות, לפני חבריו לנבחרת ג'ון דוויט (55.8 שניות) וגארי צ'פמן (56.7 שניות) ובמשחה שליחים 4x200 מטר חופשי בשיא עולם חדש של 8:23.6 דקות, לפני ארצות הברית (8:31.5 דקות) וברית המועצות (8:34.7 דקות).
בתחרות הכנה למשחקים האולימפיים שנערכה בטאונסוויל שבקווינסלנד באוגוסט 1960 קבע הנריקס במשחה שליחים 4x200 מטר חופשי ביחד עם חבריו (דייוויד דיקסון, ג'ון קונרדס ומוריי רוז) שיא עולם חדש של 8:16.6 דקות.
באולימפיאדת רומא (1960) סבל הנריקס מקלקול קיבה וסיים במקום 12 במשחה ל-100 מטר חופשי בתוצאה של 57.2 שניות ולא הצליח להגן על תוארו, המנצח במשחה זה היה סגנו מהמשחקים האולימפיים הקודמים ממלבורן דוויט (55.2 שניות).
תארים והשגים

בסך הכל קבע הנריקס שיא עולם אחד במשחה ל-100 מטר חופשי ו-2 שיאי עולם חדשים במשחה שליחים 4x200 מטר חופשי וזכה ב-11 תוארי אליפות אוסטרליה, מהם 10 במשחה ל-100 מטר חופשי.
בשנת 1973 זכה הנריקס להכלל בהיכל התהילה הבינלאומי של השחייה.
ראו גם

מדיה וקבצים בנושא  בוויקישיתוף
התפתחות שיא העולם במשחה ל-100 מטר חופשי
הערות שוליים

↑  COMMONWEALTH GAMES MEDALLISTS - SWIMMING AND DIVING (MEN)
↑  (JON HENRICKS (AUS
בריין פטריק ריילי

| --- | --- |
אין תמונה חופשית
 לידה:  12 בדצמבר 1901 מנטון, צרפת 
 פטירה:  29 בדצמבר 1991 (בגיל 90) הייסטינגס, הממלכה המאוחדת 
 מקצוע נוסף:  סופר, עורך ביטאון שחמט.
 מדינה:  צרפת, אירלנד
 
בריין פטריק ריילי (באנגלית: Brian Patrick Reilly;‏ 12 בדצמבר 1901, מנטון צרפת – 29 בדצמבר 1991, הייסטינגס, אנגליה) היה שחמטאי אירי-צרפתי, סופר ועורך ביטאון שחמט.
ריילי נולד במנטון שבריביירה הצרפתית. הקשר האירי הוא דרך סבו מצד אביו.